Прапанова ад 7 жніўня шматвяковай традыцыі не парушае. Вось пакрыем усю краіну шчыльнай сеткай свінакомплексаў, начыненых галандска-дацкімі тэхнічнымі прыбамбасамі — і ўсім нам будзе шчасце. Зразумела, у тых, хто пачне кантраляваць з дапамогай кампутараў прыросты свінаматак (назавем іх кантралёрамі ніжняга ўзроўню), і ў кантралёраў наступных узроўняў, аж да самога верхняга, уяўленні пра шчасце могуць і не супадаць, але ж не настолькі, каб разбурыць сацыяльную стабільнасць, якая склалася ў рэспубліцы. А гэта галоўнае!